Jovan Bobovac - Wikipedia

# Jovan Bobovac

### From Wikipedia

Jovan Simić Bobovac (? - 1832) je bio srpski vojskovođa i političar.

Rođen je u selu Bobovi, u zaseoku Simića. Bratstvo Simić se doselilo u valjevsku podgorinu, negde početkom XVIII veka iz Rudina kod Nikšića, iz Drobnjaka (Stefanije Simić). Poznato je da su bili rudari, i da su se bavili kopanjem rude boksita. Na putu prema Ugarskoj, sa ostalim izbeglicama iz Hercegovine i Crne Gore, zaustavili su se u Valjevskoj podgorini, u podnožju planine Medvednik (verovatno jer su neprohodna bespuca podgorine pruzala odlicnu sigurnost od Turaka). Brdo pod kojim se i dan danas nalazi zaseok Simića, naziva se Simica vis. I dan danas se moze videti staro rudarsko okno, iz kojeg su stari Simići crpli rudu boksita.

Jovan Simić Bobovac, rođen je negde izmeđšu 1770. i 1780. godine. Poznato je da je bio buljukbaša kod čuvenog obor-kneza ispod Medvednika, Ilije Birčanina. Nakon seče kneževa, i prvih bitaka u I srpskom ustanku, za novog obor-kneza postavljen je Milić Kedić, takodje iz sela Suvodanje, kao i Birčanin.

Jovan Simić Bobovac je ostao buljukbaša (vojni zapovednik) i kod novog kneza, da bi posle njegove smrti postao knez podgorine. Po njemu, kneževina se zvala 'Bobovčeva knezina'. Umro je 1832-e godine, pretpostavlja se zbog protivljenja apsolutizmu Miloša Obrenovića. Sahranjen je uz Kamenicku crkvu, nedaleko od svog zaseoka.

Pominje se u Memoarima prote Mateje Nenadovića a sacuvane su i njegove prepiske sa knezom Milošem Obrenovićem, koje se čuvaju u arhivu Srbije, u knjizi 'Knezeve kancelarije'.

U selima ispod Medvednika i dan danas postoji priča o crkvi koju je sagradio Jovan Simic Bobovac, ali koju su Turci zapalili po slomu ustanka, nakon što je narod otisao u zbeg u planinu. Danas u zaseoku Simića u selu Bobova postoji 5 domacinstava, dok su ostali potomci mahom naseljeni u gradu Valjevu.

Retrieved from "http://sh.wikipedia.org../../../j/o/v/Jovan_Bobovac_193a.html"

Category: Srpski knezovi

##### Views

- Članak/Чланак
- Rasprava/Разговор
- Trenutna revizija

##### Traži-Тражи